钦定古今图书集成/理学汇编/学行典/第106卷 > 吕氏春秋 > 《劝学》
## 钦定古今图书集成/理学汇编/学行典/第106卷 > 吕氏春秋 > 《劝学》

二曰：“先王之教，莫荣于孝，莫显于忠。忠孝，人君、人亲
之所甚欲也；显荣，人子、人臣之所甚愿也。然而人君、
人亲不得其所欲，人子、人臣不得其所愿，此生于不
知理义；不知理义，生于不学。学者师达而有材，吾未
知其不为圣人。圣人之所在，则天下理焉。在右则右
重，在左则左重。是故古之圣王，未有不尊师者也。尊”
师则不论其贵贱贫富矣。若此则名号显矣，德行彰
矣。故师之教也，不争轻重尊卑贫富，而争于道。其人
苟可，其事无不可。所求尽得，所欲尽成，此生于得圣
人。圣人生于疾学，不疾学而能为魁士名人者，未之
尝有也。疾学在于尊师，师尊则言信矣，《道论》矣。故往
教者不化，召师者不化，自卑者不听，“卑，师者不听师，
操不化不听之术而以彊教之，欲道之行，身之尊也，
不亦远乎？学者处不化不听之势而以自行，欲名之
显，身之安也，是怀腐而欲香也，是入水而恶濡也。凡
说者兑之也，非说之也。今世之说者多弗能兑而反
说之。夫弗能兑而反说，是拯溺而硾之以石也，是救
病而饮之以菫也，使”世益乱，不肖主重，惑者从此生
矣。故为师之务，在于胜理，在于行义。理胜义立，则位
尊矣。王公大人弗敢骄也。上至于天子，朝之而不惭。
凡遇合也，合不可必，遗理释义，以要不可必，而欲人
之尊之也，不亦难乎？故师必胜理行义然后尊。《曾子》
曰：“君子行于道路，其有父者可知也，其有师者可知
也。”夫“无父而无师者，馀若夫何哉？”此言事师之犹事
父也。曾点使曾参，过期而不至，人皆见曾点曰：“无乃
畏耶？”曾点曰：“彼虽畏我存，夫安敢畏？”孔子畏于匡，颜
渊后，孔子曰：“吾以汝为死矣。”颜渊曰：“子在，回何敢死？”
颜回之于孔子也，犹曾参之事父也。古之贤者与，其
尊师若此，故师尽智竭道以教。